CELEX: 62012TN0178
Language: lt
Date: 2012-04-17 00:00:00
Title: Byla T-178/12: 2012 m. balandžio 17 d. pareikštas ieškinys byloje Khwanda prieš Tarybą

16.6.2012   
            
            
               LT
            
            
               Europos Sąjungos oficialusis leidinys
            
            
               C 174/27
            
         2012 m. balandžio 17 d. pareikštas ieškinys byloje Khwanda prieš Tarybą
   
   (Byla T-178/12)
   2012/C 174/45
   Proceso kalba: anglų
   
      Šalys
   
   
      Ieškovas: Mahran Khwanda (Damaskas, Sirija), atstovaujamas solisitorių S. Jeffrey and S. Ashley, QC D. Wyatt ir baristerio R. Blakeley
   
      Atsakovė: Europos Sąjungos Taryba
   
      Reikalavimai
   
   
               —
            
            
               Panaikinti 2012 m. sausio 23 d. Tarybos įgyvendinimo sprendimo 2012/37/BUSP, kuriuo įgyvendinamas Tarybos sprendimas 2011/782/BUSP dėl ribojamųjų priemonių Sirijai (OL L 19, p. 33), priedo 22 dalį tiek, kiek ji susijusi su ieškovu.
            
         
               —
            
            
               Panaikinti 2012 m. sausio 23 d. Tarybos įgyvendinimo reglamento (ES) Nr. 55/2012, kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 33 straipsnio 1 dalis (OL L 19, p. 6), priedo 22 dalį tiek, kiek ji susijusi su ieškovu.
            
         
               —
            
            
               Pripažinti Tarybos sprendimo 2011/782/BUSP (1) 18 straipsnio 1 dalį ir 19 straipsnio 1 dalį netaikytinomis ieškovui.
            
         
               —
            
            
               Pripažinti Tarybos reglamento (ES) Nr. 36/2012 (2) 14 straipsnio 1 dalį ir 15 straipsnio 1 dalį netaikytinomis ieškovui.
            
         
               —
            
            
               Pripažinti, kad Tarybos sprendimo 2012/37/BUSP priedo 22 dalies ir Tarybos reglamento (ES) Nr. 55/2012 priedo 22 dalies panaikinimas įsigalioja nedelsiant.
            
         
               —
            
            
               Priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi trimis pagrindais.
   
               1.
            
            
               Pirmasis ieškinio pagrindas susijęs su tuo,
               
                           —
                        
                        
                           kad esminiai ieškovo įtraukimo į sąrašą kriterijai nėra įvykdyti, nes nėra teisinio ar faktinio pagrindo taikyti ginčijamas priemones, ir kad Taryba padarė akivaizdžią vertinimo klaidą nustatydama, ar kriterijai įvykdyti; be to, Taryba įtraukė ieškovą į sąrašą neturėdama pakankamai įrodymų,
                        
                     
                           —
                        
                        
                           kad grįsdamas ieškinį ieškovas pateikė rimtų įrodymų, jog ėmėsi aktyvių veiksmų, siekdamas užkirsti kelią vyriausybę palaikantiems asmenims patekti į Kadmous Tansport’s autobusų parką. Taryba nepateikė pakankamai įrodymų, kad užginčytų šias faktines aplinkybes.
                        
                     
         
               2.
            
            
               Antrasis ieškinio pagrindas susijęs su tuo,
               
                           —
                        
                        
                           kad įtraukus ieškovą į sąrašą pažeistos jo žmogaus teisės ir pagrindinės laisvės, įskaitant teisę į privataus ir šeimos gyvenimo gerbimą, teisę netrukdomam naudotis savo nuosavybe, ir (arba) proporcingumo principas.
                        
                     
         
               3.
            
            
               Trečiasis ieškinio pagrindas susijęs su tuo,
               
                           —
                        
                        
                           kad Taryba pažeidė esminius procedūrinius reikalavimus: a) asmeniškai pranešti ieškovui apie jo įtraukimą į sąrašą, b) pateikti tinkamas ir pakankamas priežastis, c) gerbti teisę į gynybą ir teisę į veiksmingą teisminę gynybą.
                        
                     
         
      (1)  OL L 319, p. 56.
   
      (2)  OL L 16, p. 1.